Georg Pazderski

Georg Pazderski es un politico de Germania. Il nascet li 6-im de octobre 1951 in Pirmasens e esset inter li annu 2017 e li annu 2019 un del vice-presidentes del partise Alternative por Germania. Pazderski esset anc li presidente del Alternative por Germania in Berlin e esset inter 2016 e 2021 membre del parlament de Berlin. Georg Pazderski abandonat ye li 14-im de may 2024 su membritá in li Alternative por Germania.

 Personal e professional vive 
Georg Pazderski esset un professional oficero del German Federal Armé. Che li German Federal Armé il anc studiat economie. 

Desde li annu 2010 il habita con su familie in Berlin. In li annu 2012 il esset pensionat del armé in li rang de un colonel.

Georg Pazderski es maritat e have du infantes e quar nepotes.

 Political carriera 
 2013 Georg Pazderski devenit un membre del nov fundat partise Alternative por Germania Il candidat por li partise al parlament de Germania.
 2013-2015 Pazderski esset administrant director del Alternative por Germania
 2016 Georg Pazderski devenit co-presidente del Alternative por Germania in Berlin e devenit membre del parlament de Berlin.
 2016-2021 Georg Pazderski esset membre del parlament del país federal Berlin.
 2017 Pazderski es electet quam vice-presidente del Alternative por Germania. Il anc candidat por li oficie del presidente del partise, ma ne esset electet.
 2017-2019 Georg Pazderski esset vice-presidente del Alternative por Germania.
 2017-2020 Georg Pazderski esset presidente del Alternative por Germania in Berlin.
 2021 Georg Pazderski candidat sin successe por li parlament de Germania por li Alternative por Germania.
 2024 Georg Pazderski forlassat ye li 14-im de may 2024 li Alternative por Germania.

Politica
Pazderski esset egardat quam un moderat politico del Alternative por Germania. Il suporta li membrité de Germania in li NATO.

Categorie:Alternative por Germania
Categorie:Politicos de Germania